GREEK SUPREME COURT DECISION

Decision ID: 430/2024
Decision Number: 430
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα - Εισηγητή, Κωστούλα Πρίγγουρη και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Φεβρουαρίου 2024, με την παρουσία της Αντεισαγγελέως του Αρείου Πάγου Βιργινίας Σακελλαροπούλου (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου I. W. του G. R., κρατούμενου στο Σωφρονιστικό Κατάστημα Αλικαρνασσού, ο οποίος δεν εμφανίστηκε, για αναίρεση της υπ'αριθμ. 87-94/2022 αποφάσεως του Μικτού Ορκωτού Εφετείου Αιγαίου. Το Μικτό Ορκωτό Εφετείο Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 15/12/2022 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 387/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως.

Judges: Μαρία Λεπενιώτη, Σοφία Οικονόμου, Δημήτριο Τράγκα - Κωστούλα Πρίγγουρη, Παρασκευή Τσούμαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα - Εισηγητή, Κωστούλα Πρίγγουρη και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Φεβρουαρίου 2024, με την παρουσία της Αντεισαγγελέως του Αρείου Πάγου Βιργινίας Σακελλαροπούλου (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου I. W. του G. R., κρατούμενου στο Σωφρονιστικό Κατάστημα Αλικαρνασσού, ο οποίος δεν εμφανίστηκε, για αναίρεση της υπ'αριθμ. 87-94/2022 αποφάσεως του Μικτού Ορκωτού Εφετείου Αιγαίου. Το Μικτό Ορκωτό Εφετείο Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 15/12/2022 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 387/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α'ν του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠΔ, στα δικαστικά έξοδα. Εξάλλου, σύμφωνα με τη διάταξη του άρθρου 515 παρ.1 του ΚΠΔ "με αίτηση ενός από τους διαδίκους ή του Εισαγγελέα μπορεί το δικαστήριο του Αρείου Πάγου σε ιδιαιτέρως εξαιρετικές περιπτώσεις να αναβάλει για μία μόνο φορά τη συζήτηση σε ρητή δικάσιμο. Στη δικάσιμο αυτή όλοι οι διάδικοι οφείλουν να εμφανιστούν χωρίς νέα κλήτευση, ακόμα και αν δεν ήταν παρόντες κατά τη δημοσίευση της αναβλητικής απόφασης". Στην προκειμένη περίπτωση, ο αναιρεσείων δεν εμφανίστηκε στο ακροατήριο του Δικαστηρίου τούτου ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερομένη στην αρχή της απόφασης αυτής δικάσιμο (9/2/2024). Όπως προκύπτει από το αποδεικτικό επίδοσης με ημεροχρονολογία 13/7/2023, που συντάχθηκε αρμοδίως από τη Γραμματέα του Σωφρονιστικού Καταστήματος Αλικαρνασσού, Χ. Α. επιδόθηκε νόμιμα και εμπρόθεσμα, στον αναιρεσείοντα σύμφωνα με τις διατάξεις των άρθρων 155 παρ.1 εδ.α' 166 παρ.1 του ΚΠοινΔ, η από 11/7/2023 και με αριθμ.387/2023 κλήση του Εισαγγελέα του Αρείου Πάγου, για να παραστεί ο αναιρεσείων μετά ή δια συνηγόρου στο ακροατήριο του Αρείου Πάγου κατά τη δικάσιμο αυτού της 17/11/2023, οπότε η υπόθεση αναβλήθηκε για τη σημερινή δικάσιμο (της 9/2/2024) με την απόφαση 1410/2023 του παρόντος Δικαστηρίου, λόγω κωλύματος στο πρόσωπο του συνηγόρου του αναιρεσείοντος (αποχή δικηγόρων), το οποίο κρίθηκε ότι συνιστά εξαιρετική περίπτωση για την χορήγηση αναβολής. Με τα εν λόγω δεδομένα και αφού ο αναιρεσείων δεν εμφανίστηκε (με δικηγόρο) κατά την παρούσα μετ'αναβολή συζήτηση και κατά την εκφώνηση της υπόθεσης στο ακροατήριο του Αρείου Πάγου, ούτε εκπροσωπήθηκε από πληρεξούσιο δικηγόρο, όπως προεκτέθηκε, για να υποστηρίξει την κρινόμενη αίτησή του για αναίρεση της 87/2022 και 94/2022 απόφασης του Μικτού Ορκωτού Εφετείου Αιγαίου, με την οποία αυτός καταδικάστηκε για τις αξιόποινες πράξεις της ανθρωποκτονίας κατά συναυτουργία και της συνέργειας σε απόπειρα ανθρωποκτονίας κατά συρροή, και του επιβλήθηκε για μεν την αξιόποινη πράξη της ανθρωποκτονίας κατά συναυτουργία η ποινή της ισοβίου καθείρξεως για δε την απόπειρα ανθρωποκτονίας κατά συρροή η συνολική ποινή κάθειρξης επτά (7) ετών, και εφόσον δεν συντρέχει περίπτωση αυτεπάγγελτης εφαρμογής κατά το άρθρο 514 εδ. γ' περ. β' του ΚΠοινΔ, επιεικέστερου νόμου, αφορώντος στην ως άνω αξιόποινη πράξη, για την οποία κηρύχθηκε ένοχος ο αναιρεσείων, μετά τη δημοσίευση της προσβαλλομένης απόφασης, πρέπει η κρινόμενη αίτηση αναίρεσης να απορριφθεί ως ανυποστήρικτη. Τέλος, πρέπει να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ.1 του ΚΠοινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 15/12/2022 και με αριθμ.119/2022 αίτηση του I. (επ.) W. (ον.) του G. R. και της S. (ή S.) B., κατοίκου Μυκόνου Κυκλάδων και ήδη κρατούμενου στο Σωφρονιστικό Κατάστημα Αλικαρνασσού, για αναίρεση της 87-94/2022 απόφασης του Μικτού Ορκωτού Εφετείου Αιγαίου. Επιβάλλει στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα ευρώ (250,00€). Κρίθηκε και αποφασίσθηκε στην Αθήνα στις 16 Φεβρουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 5 Μαρτίου 2024.

LEGAL REFERENCES
Articles Referenced: άρθρου 512 παρ. 1 εδ. γ' του ΚΠΔ, άρθρα 155, άρθρου 166, άρθρου 514 εδ. α' του ΚΠΔ, άρθρο 166, άρθρο 578 παρ. 1 του ΚΠΔ, άρθρου 515 παρ.1 του ΚΠΔ, άρθρων 155 παρ.1 εδ.α', άρθρο 514 εδ. γ', άρθρο 578 παρ.1, άρθρου 512, άρθρου 514, άρθρο 578, άρθρου 515, άρθρων 155, άρθρο 514
Article Codes: ΠΚ|ΚΠΔ
Law References: nan
Total Articles Cited: 11

DATES MENTIONED: 15-12-2022|9-2-2024|13-7-2023|11-7-2023|17-11-2023|09-02-2024|16-02-2024|05-03-2024

SOURCE: https://areiospagos.gr/nomologia/apofaseis_DISPLAY.asp?cd=Y952V6S9ZVVYM79LBE2DPEWPJRN7ZM&apof=430_2024&info=ΠΟΙΝΙΚΕΣ -  Ε